Hello dost.
"Hello dost?"
Yeh tou bekaar tha.
Shayed mujhay tumhay aik naam daina chahyay,
lekin yeh bhi khatarnak hai.
Tum sirf meray demag mein ho.
Humein yeh yaad rakhna hoga.
Abay yar.
Aisa asal mein horaha hai,
main ek khayali shakhs se baatein kar raha hoon.
Main jo ab tumhein baatane wala hoon woh bohot khufiya hai.
Ek bohot hi bari saazissh hai.
Kuch aisse ameer ba asar log hain
jin ke isshaaron par yeh duniya chalti hai.
Main un logon ki baat kar raha hoon jin ka kisi ko nahin pata,
jo nazar nahin aate.
Ek feesad ka bhi ek feesad. Aisse log jo apne aap ko Khuda samajhte hain.
Aur jo chahe karte hain.
Aur ab mere khayal se woh mera picha kar rahe hain.
Yeh kal raat ki wajah se hai.
Mujhe Angela ki salgirah par jana chahiye tha.
Us ke bajaye main kahin aur...
Kaisse ho Ron?
Yeh lo.
Aap Ron hain.
Lekin... aapka asli naam tou Rohit Mehta hai.
Aap ne apna naam Ron rakh liya tha jab aap ne
apni sab se pehli "Ron Coffee Shop" kharidi thi,
6 saal pehle.
Ab aap ke paas 17 hain aur agle 4 mahinon mein 8 aur hoongi.
Kiya main aap ki koi madad kar sakta hoon?
Mujhe yahan aana pasand hai kyunke yahan ka wifi bohot acha hai.
Matlab, yeh un jaghoon mein se ek hai
jahan fiber connection hai, gigabyte raftaar ke sath.
Acha hai.
Itna acha hai ke us ne mere zehen ke aisse hisse ko mutasir kiya,
Woh hissa... jo kabhi bagair kisi shart ke kuch acha qubul nahin karta.
To, main ne aap ke network ke saare traffic mein mudakhilat shuru kardi.
Aur phir mujhe kuch ajeeb nazar aaya.
Tab main ne aap ko hack karne ka faisla kiya.
- Hack... - Mujhe pata hai ke aap ki ek website hai
- jo ke "Platou Boys" kehlati hai. - Maaf kijiye ga.
Aap Tor Network isstimaal karte hain taake aap ke server khufiya rahen.
Kisi ko bhi nazar aana bohot mushkil kardiya tha aap ne,
lekin main ne dhundliya tha.
Onion routing protoucol.
Itna bhi khufiya nahin hai jitna aap ko lagta tha.
Exit node jiss ke ikhtiyar mein hoonge,
traffic usi kay ikhtiyaar mein hoga,
yaani ke...
sab mere hi ikhtiyaar mein hai.
Mujhe aap se yahan se jaane ko kehna hoga.
Mere paas sab kuch hai, aap ki tamam email.
Aap ki tamam file.
Aap ki sab... tasaawir.
Issi waqt yahan se chale jao,
- warna main... - Police ko bulalen ge?
Aap chahte hain ke un ko pata chale
aap ki 100 terabyte ki kuch ziada hi fahash film ke baare mein
jo ke aap 400,000 logon ko bantte hain?
Waisse waqeyi yar...
Main tou bas umeed kar raha tha ke...
Kuch BDSM waghera hoga.
Pata hai kitni aasani hojati?
Main ne kisi ko nuqsan nahin pohnchaya.
Kabhi bhi nahin.
Yeh mera...
Zaati maamla hai.
Main samajh sakta hoon ke...
Mukhtalif hoona kaisa lagta hai.
Main bhi bohot mukhtalif hoon.
Matlab, mujhe aissi fahash film dekh kar maza tou nahin aata magar...
Main theek se logon se baat nahin kar pata.
Main sirf apne abbu se sahi se baat kar sakta tha.
Lekin un ka intiqal hogaya.
Mujhe afsos huwa sun kar.
Kiya main puch sakta hoon ke kiya huwa tha?
Leukemia.
Un ko yaqinan us company ki...
Radiation se huwa hoga jiss main woh kaam karte thay.
Lekin mein sabit nahin kar saka.
Ab tou woh mar chuke hain.
Lekin company bilkul theek hai.
Arey
Yar...
Koi baat nahin, Rohit.
Aap ko fikar karne ki koi zaruraat nahin.
Main kuch samjha nahin.
Tum mujhe dhamki de rahe ho?
To yeh hai asal maamla...
Paisa.
Tumhein sirf paisse ki fikar hai?
Nahin.
Agar main ne tumhein abhi paisse de diye,
tou tumhein har dafa aur chahye hoonge.
Chahe main jitne bhi paisse de doon...
tum phir bhi police ko baata doge.
Main aap ko bilkul paisa nahin doonga, janab.
Yaad rakhna tum ne bhi qanoon toura hai.
Tum theek keh rahe ho.
Ek hadh tak.
Amuman aisse kaam main apne computer se karta hoon
lekin iss baar main AFK karna chahta tha.
Aamne samne.
Main apni social anxiety ko theek karna chah raha hoon.
Lekin aap ko bhaagne ka dar tha
jab main police ko baatata aap ka.
Aap apne system admin ko kehte ke sare server hatade,
sara data urra de.
To... main ne abhi ka waqt
aur jagah apni khufya tip mein mehfooz karli hai.
Ruko. Baat suno. Main tumhein paisse dedunga.
Main paisse de doonga.
Tumhein kitne paisse chahye? Main de raha hoon.
Iss baare mein aap galat thay, Rohit.
Mujhe paisson se koi lagao nahin hai.
Ab mera picha kiya jaraha hai.
Unche ehdon par bethe logon ko mujh jaisa banda nahin pasand.
Sirf 3 minute mein, main ne ek aadmi ka karobar tabah kardiya,
us ki zindagi, us ka wujud.
- Usey khatam kardiya main ne. - Suno!
Baat suno.
Suno bache.
Kiya chal raha hai?
Bohot acha waqt chal raha hai duniya ka.
Bohot acha.
Lekin main sirf raat mein ek vigilante hacker hoon.
Din main, main bas ek aam sa ciber security engineer hoon.
Employee number ER28-0652.
Elliot!
Idhar aao.
- Kaisse ho? - El.
Puri ki puri qeemat... Haan main bilkul...
Main bilkul sanmbhaal loongi.
Phir hack karliya un ko kal raat.
Gideon...
Yeh mere bachpan ki dost hai. Angela.
Bohot ghabra jaati hai kabhi kabhar lekin
yeh waqeyi ache logon mein se hai.
Huwa kiya hai?
Yeh log file hai kiya?
Yeh tou ek R.U.D.Y hamla tha.
Yeh tou bohot aala hai.
- Gideon, mujhe jawab doge? - Bohot aala.
Yeh tumhein aala lag raha hai? Us ne humein mushkil mein daal diya hai, Elliot.
- Gideon main... - Angela!
Bas aaj dekhte hain meeting mein kiya hota hai.
Har hafte un ke network hack horahe hain.
Kuch keh nahin sakte ke yeh hamare client bhi rehna chahen ge ya nahin.
Yeh log arahe hain aaj?
Kapron ke baare mein kiya kaha tha main ne?
Theek hai, ab yeh log dekho puri.
Aur dupher mein un ke sawalat ke liye tayar rehna.
Theek hai?
Theek hai.
- Phir se cigarette pina shuru kardi?
- Kiya tumhein kal raat mera message nahin mila tha?
Main ne pure 13 message kiye tumhein.
Haan, maaf karna. Main nahin aa saka.
Tum ne wada kiya tha ke iss baar koshissh karoge.
Sochoon main nahin par jaya karo
jab main tum se baat kar rahi hoti hoon.
Gussa ata hai jab tum aisa karte ho.
Maaf karna. Main bas kaam ke baare main soch raha tha.
Shayed issi liye tum Gideon ko itna pasand ho.
Tumhein yahan laane par hamesha shukriya karta rehta hai.
Lekin pata nahin kisi wajah se... mujhe aisa
lagta hai ke tumhein nafraat hai iss jagah se.
Woh theek keh rahi thi. Yahan kaafi log ache lagte hain mujhe magar,
hamara karobar, ek ciber security firm
jo corporaation ki hifazat karti hai...
Iss se ziada nafraat mujhe kisi aur cheez se nahin hai.
Nahin mujhe bohot acha lagta hai yahan kaam karna.
Maaf karna.
Main bas thora ghusse mein hoon.
Main ne abhi tak apne qarz ki adaegi nahin ki.
Aur Gideon meri tankhuwah nahi barha raha.
Hello...
Hello.
Kaisse ho dost? Kal raat yaad aayi tumhari.
- Kahan thay tum? - Chalta hoon. Zaruri meeting hai aaj.
Tum ne pata kiya ke kiya baat hai?
Haan. Us ne kaha ke woh kaam kar raha tha.
Arey yar. Us se baat tou karo.
Humein meeting ke liye dair hojaegi...
Woh mujhe bilkul bardasht nahin karta.
Aur tum jaanti ho kyun.
Angela...
Main yeh sab bardasht nahin kar sakta.
Bilkul issi ki baat kar raha hoon main.
Kiya soch rahe ho?
Kuch nahin.
Janna chahte ho ke main kiya soch rahi hoon?
Jab tum pehli baar mere paas aaye thay...
Main khud se tou Krissta ke paas nahin aaya tha.
Mujhe yahan zabardasti bheja gaya tha. Lekin mujhe woh achi lagti hai.
Iss ko hack karna bohot asan tha. Iss ka password: Dylan 2791.
Iss ka pasandeeda fankar aur jiss san main paida huwi thi usko ulta kardo.
Waisse tou yeh mahir e nafsiyat hai magar,
yeh logon ko parakhne mein bohot buri hai.
Lekin mujhe bohot ache se aata hai.
Mera raaz: Main logon ke andar ki burai jaan leta hoon.
Mujhe pata hai ke iss ki chaar saal pehle talaaq huwi hai.
Mujhe hai ke us se yeh bohot mutasir huwi thi.
Aur ab eHarmony ke bekar logon ke saath khanay par jati hai.
Aaj kal ka iss ka naya shauq... Micheal Hansen.
Main ne us ke baare main online dhoondne ki koshissh ki, magar kuch nahin mila.
LinkedIn, Facebook, kuch bhi nahin.
Micheal ke baare mein kuch hai jo mujhe tang kar raha hai,
mere zehen ko sukun nahin mil raha.
Lekin main bohot jald usey hack karlunga. Main hamesha kar hi leta hoon.
...Tum pehle ki tarah unchi awaz mein tou nahin bol rahe,
Jo ke achi baat hai.
Lekin mujhe pata hai tum abhi bhi ghusse mein ho.
Aur humein tumhare ghusse ke baare mein kuch karna parega Elliot.
Tum har kisi par ghussa ho, jaisse ke maashra...
Bhaar mein jaaye maashra.
Mujhe pata hai ke tumhare paas... Bohot wujuhaat hain ghussa hoonay ke,
lekin apne tak rakhna aur khamosh rehna jaisse abhi kar rahe ho,
Iss se tumhein koi faida nahin hoga.
Andar hi andar tum bohot udaas ho. Aur humen usi baare mein kuch karna hai.
Aisa kiya hai maashre mein jiss ki wajah se tumhein itna ghussa ata hai?
Kuch keh nahin sakta.
Kahin us wajah se tou nahin ke sab ne aisse hi soch liya ke Steve Jobs
bohot acha aadmi tha jabke sab ko pata tha ke us ne
apni saari daulat chote bachoon ki mehnat se kamayi thi?
Ya phir shayed aisa lagta hai ke hamare sare hero jhoote hain.
Yeh puri dunya hi ek mazaq hai.
Mustaqil ek dusre se bakwas kiye jarahe hain.
Dikhawa karte hain ke koi kaam ki baat hai.
Aur hamara social media hamara dost hoone ka dikhawa karta hai.
Ya phir yeh sab hum ne khud chuna hai?
Jaali intikhabaat se nahin balke apni cheezon se,
apni jaedaad se, apne paisson se.
Main koi nayi baat nahin kar raha. Sab ko pata hai hum aisa kyun karte hain,
Iss liye nahin ke Hunger Games ki kitabon se humein khushi milti hai...
Magar iss liye ke humein aisse rehne ki adat hogayi hai.
Kyunke agar dikhawa na karo tou ziada dukh hota hai,
kyunke hum darpok hain.
Bhaar main jaye maashra.
Elliot.
Tum kuch bol nahin rahe.
Kya baat hai?
Kuch nahin.
Naraz na ho.
Kyun na hoon?
Aap kafi logon se alag hain.
Aap kam az kam koshissh karti hain.
Aap kam az kam samajhti hain.
Kya samajhti hoon?
Tanha rehna kaisa lagta hai!
Aap ko us takleef ka ehsaas hai.
Aap logon ko us se mehfooz rakhna chahti hain.
Mujhe us se mehfooz rakhna chahti hain.
Mujhe aap ki yeh baat bohot pasand hai.
Tumhein aisa kyun lagta hai ke mujhe tanhai ka andaza hai?
Arey yar! Iss ki email se!
Elliot?
Main nahin janta.
Kal raat ke baare mein baat karte hain.
Tum Angela ki salgirah par gaye thay kya?
Haan. Maza aya tha.
Tum ne kisi se baat karne ki koshissh ki?
Bilkul.
Main ne ek larki ka number bhi liya.
Asal mein?
Bohot pyari hai woh.
Usey "Hunger Games" pasand hai.
Tum phir kuch chupa rahe ho.
Elliot.
Aisa karne se...
Tumhare demagi tawazun pe asar hota hai.
Yeh nuqsan deh ho sakta hai.
Chalo un aadmiyon ke baare mein baat karte hain jo tumhein nazar aate hain.
Abhi bhi nazar aate hain kya?
Nahin.
Main ne baataya tha ke ab aisa kuch nahin hota.
Aap ne jo dawayen di hain woh kaam kar rahi hain.
Kaisse ho yar?
Kiya tum aaj...
Khaane par chalna chahoge?
Yar main...
- Main thora masroof... - Masroof hoge. Zarur.
Teen dafa puch chuka hoon tum yehi jawab dete ho.
Dekho, dost tum...
aur Angela kaafi arsay se ek dusre ke qarib ho,
aur yehi wajah hai ke main chahta hoon ke hamare taluqaat ache hoon.
Mujhe bas... lagta hai ke hamara risshta kuch ajeeb sa hai.
Tumhein nahin lagta?
Mujhe tou us se koi masla nahin hai.
Haan, acha. Main... main khush nahin hoon us baat se.
Dekho yar, mujhe Angela bohot pasand hai, aur main chahta hoon ke...
Hum ache dost ban jayein Angela ke khaatir.
Matlab, main issi liye...
Main idhar issi liye aaya hoon.
Main waisse...
Main aam taur par aisa karta tou nahin.
Kya main pagal hoon ya yeh waqeyi itna bura hai?
Iss ke Facebook likes mein
George Bush ke faisslon ke nazarye hain.
Transformer: Revenge of the Fallen.
Aur Josh Groban ke gaane.
Aur jawaz pash karne ki zaruraat hai kya?
Pata hai main iss par mehnat kar raha hoon?
Iss ko hack karna sab se asan tha. Iss ka password hai 123456Seven.
Angela se pyar ka izhaar iss ne Gchat par kiya tha.
Phir iss ka sab se pehla dhoka pakra main ne jab yeh Stella B ke saath tha.
Main ne aisa pehle kabhi nahin kiya hai...
Main ne socha tha ka Angela ko baata doon,
lekin iss ko bekar mard pasand aate hain aur main abhi tayar nahin hoon,
yeh dekhne ke liye ke aisa janne ke baad woh kya karegi.
Tumhein music pasand hai. Mujhe bhi music pasand hai.
Maroon 5.
Waisse bhi Ollie ko sanmbhalna itna mushkil nahin hai.
Filhal.
Bas yehi kehna chah raha tha main.
Main bas tumhein baatana chahta hoon ke...
Tum ache ho yar, aur...
Main chahta hoon ke tum mujhe bhi acha samjho.
Samajh gaya.
Main koshissh karunga.
Yeh tou bohot acha hai yar.
Tumhara jab dil karega hum...
Saath beth sakte hain.
Arey haan bhul gaya tha ke...
Tumhein kisi ka choona nahin pasand.
Sach tou yeh hai ke mujhe Ollie se nafraat nahin karni chahye.
Itna bhi bura nahin hai.
Iss mein itni aqal hi nahin hai ke kuch bura kare.
Albaatta jab main sochta hoon, bohot hi burey logon ke baare mein...
E Corp, dunya ki sab se bari company...
Itni bari company hai ke taqreeban sab kuch unhi ka hai.
Aaj ke daur ki sab se khatarnaak company.
Un ke naam se hi burayi tapakti hai.
- Aur zindagi ki tamar zaruriyat... - Balke kafi soch aur
bichar ke baad mujhe bas yehi sunayi aur dikhayi deta hai
jab bhi mere saamne un ka zikar hota hai.
Hum mil kar, yeh dunya badal sakte hain E Corp ke saath.
Evil Corp.
Krissta tou pagal hojaye gi agar usey pata chal gaya ke main ne yeh kiya hai.
Lekin yehi hain yeh log...
Bad neeyatoun se bhari huwi company.
Aur ab mujhe un ki madad karni paregi.
Aap ke account par 6 on-site engineer hain.
- Thorey off site bhi... - Yeh raha, Terry Colby, CTO.
Yeh dunya ki sab se bari companion mein se ek
company ke technology ka head tou hai lekin
iss ke paas phoone Blackberry hai.
To yeh hai sab...
Aur aisa lag raha hai ke iss ne kabhi terminal bhi ziada nahin dekha.
Issey kuch nahin aata. Iss ko technology ke baare mein kuch nahin aata.
Ek magroor chugad.
Badtareen qissm ka.
Kaisse ho?
Mera naam Tyrell Wellick hai.
Main technology ke department ka senior nayeb sadar hoon.
Elliot.
Maamuli sa tech hoon bas.
Pareshan nahin ho yar.
Pata hai main bhi ek din issi auhde par tha jahan aaj tum ho aur...
Sach kahoon tou, aaj bhi mera dil wahin atka huwa hai.
Acha tou tum Gnome isstimaal kar rahe ho.
Pata hai main asal main KDE isstimal kar raha hoon.
Mujhe pata hai yeh desktoup kuch behtar hoona chahye lekin...
Wahi baat ke...
Purani aadaten itni aasani se nahin chut ti.
Ek executive Linux kyun isstimal...
Haan main janta hoon tum kya soch rahe ho.
Main ek executive hoon matlab...
Mera Linux par kya kaam?
Magar wohi baat, purani aadaten.
Tumhare saath kaam karne mein maza aayega.
Mujhe baqi logon se bhi milna chahye.
Phir milte hain, Elliot.
Kabhi kabhar main duniya ko bachane ke khuwab dekhta hoon.
Sab ko ek aissi quwat se bachane ka sochta hoon...
Jo humein apna ghulam bana leti hain.
Jo hum se zabardast kaam karwati hai...
Aisse quwat jiss ka hum par har din ikhtiyar
hota hai aur humein pata bhi nahin hota.
Lekin main iss ko rok nahin sakta.
Main itna bhi khaas nahin hoon.
Main tou kuch bhi nahin hoon.
Main bas tanha hoon.
Agar Qwerty na hoti tou...
main bilkul akela hojata.
Bohot ghussa ata hai jab mujh se apni tanhai bardasht nahin hoti.
Main aaj kal bohot ziada ro raha hoon,
har dusre hafte rota hoon ab.
Aam log kya karte hain jab woh itne udaas hote hain?
Woh apne ghar wale ya dostou ka sahara lete hongay shayed.
Mere paas tou aisa koi nahin hai.
Main morphine le leta hoon.
Morphine ki adat daale bagair iss ko isstimaal karne ka raz hai
aur woh yeh hai ke ek din main 30 miligram se ziada nahin lena chahye.
Iss se ziada agar lo tou aadat ho jati hai.
Main iss baat ka khayal rakhta hoon ke meri morphine mein koi milawat na ho.
Mere paas 8 miligram Suboxone hai apne liye
agar morphine na milne par kuch hojaye tou.
Abey yar!
Phir khatam hogayi.
Kitne paisse huwe?
Meri taraf se hai.
Nahin Shayla.
Aisse nahin hoga.
Theek hai? Main iss ke bhi paisse doon ga.
- Hamesha ki tarah. - Theek hai.
Arey han, tou kya kar rahe ho phir aaj raat?
Kyunke main tumhare Facebook par kuch post karna chah rahi thi aur
Tum mile nahin us pe.
Main Facebook isstimaal nahin karta.
Kya? Kyun nahin?
Kyunke mujhe nafraat hai Facebook se.
Yeh kya baat huwi.
Kher... Yeh saath karna chahogi?
Khaaliss Molly...
Kabhi bhi morphine ke nashe main faissle nahin lene chahye.
Krissta ka Pierre Loti par Instagram ka check-in.
Chalo Micheal Hansen.
Pata karne ka waqt aagaya ke tum asal mein ho kon.
- Shukriya. Khuda Hafiz. - Khuda hafiz.
Taxi!
Hello, main abhi aap ki taxi mein apni chabiyan bhool aya hoon.
56Y2.
Bilkul.
Tum dono ka kya khayal hai?
Kuch khulley paisse do ge?
Madad kardo meri?
New York bohot mehnga sheher hai yar. Kuch tou dedo.
306 Hawthorne. Shukriya.
Chalo na yar kar bhi lo susu.
karlo yar!
Chalo! Kiya tum, kya tum karo ge ya nahin?
- Chalo yar jaldi, jaldi! - Sunye!
Kar bhi lo yar ab?
Sunye.
Kiya main aap ka phone isstimal karsakta hoon?
Mera kaam nahin kar raha. Ammi ko call karni hai.
Shukriya.
Koi jawab nahin. Shukriya.
Angela, kya huwa sab theek hai na?
AllSafe pohncho jaldi.
Tum wahan ho? Subah ke 3 baj rahe hain.
Kisi ne phir se Evil Corp ke server hack
karliye hain, magar iss baar bohot bura hai.
Iss baar DDoS hai.
Tum ne Llyod ko call ki? Woh ek phoone ki duri par hai.
Haan, woh agaya hai.
Kya woh un ke tech department se baat kar raha hai?
Haan online tou hai lekin abhi tak kuch khaas nahin.
Mujhe nahin lagta ke Llyod sambhaal payega.
Dekho yeh account Gideon ne mujhe abhi abhi sambhalne ko diya hai.
Main pehle hi hafte main sab kharab nahin kar sakti.
Mujhe tumhari zaruraat hai.
Please.
Main abhi aata hoon.
Aakhir kaar!
Thandi ho jao... ek ghanta hi tou huwa hai.
Haan magar Evil Corp ke liye ek ghante mein
taqriban 130 laakh ka nuqsan hogaya hai.
Balke, main ne hissab lagaya tha,
bilkul itna hi nuqsan huwa hai.
Fikar nahin karo. Main hoon na.
Kahan tak pohnche Lloyd?
Lloyd?
Elliot. Yeh tou bohot hi bura hai yar.
Iss se bura DDoS main ne aaj tak nahin dekha.
- Kiya tumne DNS ki dobara setting ki hai? - Haan.
- Servers rok do. - Main ne pehle hi rok di thi.
Main ne server dobara shuru karne ki koshissh
ki magar woh dobara chal nahin rahe.
Yar koi bethe bethe pura network tabah-o-barbad kar raha hai.
Khabron mein aana shuru bhi ho gaya yeh tou.
Arey yar, yeh tou main ne jitna socha tha us se bhi badtar hai.
Woh network mein ghus bhi gaye.
Kya baat hai kitna kaam huwa ab tak?
Mere khayal se hamara kaam hi security protoucol lagana iss liye hai...
Taake aisa kuch na ho.
- Yeh hack kahan kahan se ho raha hai? - Zahir hai yar har jaga se.
- America, Finland, Thailand, Kuwait... - Servers dobara chalao, load share karo.
Traffic redirect karo. Prolexic call karo madad ke liye.
- Ruko, kya huwa? - Mujhe nahin lagta yeh sirf DDoS hai.
Mere khayal se unhoone server mein rootkit daal diya hai.
Rootkit kiya hota hai?
Jaisse ek khatarnaak baladkari hota hai.
Mazak ka waqt nahin, Lloyd.
Maaf karna, yeh ek nuqsaan deh code hai jo
mukammal taur par system mein aa jata hai. Yeh system files ura deta hai.
Program rok deta hai. Virus, worms...
- Hum issey rok kaisse sakte hain? - Yahi tou baat hai.
Yeh bohot hi khufiya hai, nazar nahin ata. Hum issey rok nahin sakte.
Tamam services band ho rahi hain.
Kuch bhi dobara chal nahin raha.
Kyunke hum jab bhi server dobara chalate hain
virus pehle se aur barh jata hai
aur host ko maar deta hai.
Hum network kaisse sahi karein agar
hum server hi chala nahin sakte?
Nahin kar sakte.
Hackers aisa hi chahte thay.
Apne aap ko bachane ke chakkar mein hum ne virus ko har jagah phelne ka mauka dediya.
Ab sirf ek kaam hosakta hai aur woh yeh ke,
hum pura system offline kardein,
kharab servers ko theek karein aur phir wapiss un ko online kardein.
Tum mere sath chalo.
- Theek hai. - Lloyd.
Sab ko kaho ke tamam servers offline karna shuru kardein.
Theek hai.
Humein Dulels mein, server farm pe jana hai.
Humein jahaz ki zaruraat paregi.
Woh network dobara chala rahe hain.
Ab tum log download kar rahe ho, hai na...
- Ruko. Un se kaho ruk jayein. - Kya huwa?
Abhi chalane nahin dena. Tum log ek ko sahi karna bhul gaye.
Ek kharab server abhi bhi chal raha hai.
Iss ko server tak pohoonchne mein kitna waqt lagega?
Backup server chal gaya hai kya?
Haan tayar tou hai, magar server khud bakhud nahin chalega.
Humein traffic redirect karna hoga, DNS ko badalna hoga.
Main yeh kar sakta hoon. Main yeh kar sakta hoon.
- Yeh tou namumkin hai. - Main yeh kar sakta hoon.
Yeh server ke qarib hai bohot!
Theek huwa kya?
Haan sab theek hai.
Haan.
Hank.
Main zara ek nazar kharab server dekh loon, theek hai?
- Ek minute do. - Haan.
Main lift ke paas intizar karta hoon tumhara.
Unhoone koi tou nisshani chori hogi.
Sab hacker tawajjah ke mutalashi hote hain.
Woh bagair kisi wajah ke DDoS nahin karte.
Yeh raha. Fsociety.
Yeh koi mazak hai kiya?
Yeh tou bohot hi aasan tha. Unhoone issey theek se nahin chupaya.
Yeh note mere liye hai.
Hacker chah rahe hain ke main file ko yahin rehne doon.
Lekin kyun?
Kher chordo.
Un ko khatam karne ka waqt agaya hai.
Yeh mujh se khatam kyun nahin kiya jaraha?
Mera dil nahin maan raha. Main chahta hoon yeh yahin rahe.
Mera dimag kharab hogaya hai kya?
Main iss ko apni root directry mein daal deta hoon
taake iss ko sirf main isstimaal kar sakun.
Aur kisi ko pata bhi nahin chalega.
Yeh lijiye janab.
Kiya tumhein pata hai ke mujhe mard pasand nahin?
Nahin.
To phir samjho ke main tumhein apne ek raz baata raha hoon. Theek hai?
Thora ajeeb lag raha hai kyunke main kabhi iss baare main baat nahin karta.
Magar mera boy friend...
Shak karta hai kafi. Usey...
usey lagta hai ke main sharminda hoon...
Woh chahte hai ke main iss baat ko chupaon nahin.
To kher, mujhe mard pasand hain.
- Shukriya. - Haan.
Suno yar, fikar nahin karo.
Hackers kisi baat mein ziada dair tak dilchaspi nahin lete.
Un ka dil bhar jaye ga aur phir woh kisi aur ko hack karne chale jayeinge.
Evil Corp... Humein chorne ka soch rahi hai.
Aur shayed us main un ki ghalti bhi nahin.
Woh kisi aur securtiy team ko bhi bula sakte thay.
Lekin unhoone aap se hi madad maangi.
Idhar koi tou humein pasand karta hai.
Lekin Terry Colby kafi ghabraya hua hai.
Aur...
Faissle sare woh hi karta hai.
Hamari 80 feesad kamai tou Evil Corp ki wajah se hai.
Agar hum ne unhein kho diya tou... Hamare liye sab khatam hojayega.
Aur mere liye bhi...
Sab khatam.
Mujhe lagta hai ke main tum se aissi baatein kar sakta hoon.
Matlab, main ne kabhi kisi aur se iss tarah baatein nahin ki.
Mujhe pata nahin aisa kyun lagta hai ke tumhein
khushi hogi agar hamari company band hojati hai tou.
Arey haan yar.
Mujhe pata hai tumhein aissi kameezen pehenne ka koi shauq nahin hai.
Gedeon?
Mera wada hai main hackers ko dhoond loonga.
Evil Corp ki services bohot jald chalne lag jayeinge.
Main ek nazar us DAT file par bhi daalunga.
Main ghar jaake IRC se bhi puchungi
FSociety ke baare mein.
Iss se pehle kabhi un ka naam tou nahin suna waisse.
Naye naye aaye hain, lekin kaam acha karte hain.
Thak gaye ho?
Bas yahan utarna hai mujhay.
Mere khayal se tumhein mere sath chalna chahye.
Magar sirf us suraat mein agar tum ne woh file delete nahin ki.
Agar delete kardi hai tou, hamara kuch lena dena nahin hai.
Kya tum mujhse baat kar rahe ho?
Darwazon se faissla rakhein, meharbani.
Kon ho tum?
Sabar karo.
aur phir kya hoga?
Phir hum Brooklyn jaayein ge.
Coney issland ke paas.
Kyun?
Wahan kya hai?
Zahir si baat hai bohot sawal hoonge tumhare pass.
Main tumhari pareshani samajh sakta hoon.
Lekin main wahan pohoonchne se pehle kuch nahin baata sakta.
Yahan cigarette pina mana hai.
Tum mera picha karte thay.
Kyun?
Tum mujhse chahte kya ho?
Mere abbu ek chor thay.
Kabhi kahin theek se kaam nahin kar paye.
To bas chori karliya karte thay,
Dukanein, general store,
choti moti choriyan.
Ek dafa unhoone mujhe apne paas bithaya aur mujhe
aisse baat baatayi jo mujhe aaj tak yaad hai.
Unhoone kaha ke...
Sab chori karte hain.
Aur aisa hi hota hai.
Tumhein lagta hai logon ko utna hi mil raha hai jiss ke woh haq daar hain? Nahin.
Ya tou unhein ziada milta hai, ya tou kam milta hai.
Magar kisi na kisi ke sath tou ziadti ho rahi hoti hai.
Main chori karta hoon beta,
lekin main pakra nahin jata.
Bas mera yahi lena dena hai maashre se.
Agar main chori karte huwe pakra gaya, tou mujhe jail hojaegi.
Lekin agar nahin pakra jata...
To paisa mera.
Bohot izzat karta tha main unki.
Jab main bacha tha tou mujhe lagta tha ke yeh bohot hi koi zabardast baat hai.
Kuch saalon baad,
woh aakhir kaar pakre gaye thay.
Jail ho gayi thi un ko.
Aur 5 saal baad intiqal hogaya tha.
Aur issi ke sath sath meri nazar main un ki izzat bhi khatam.
Mujhe lagta tha aisa karne se woh
azad thay. Magar aisa kuch nahin tha.
Woh qaid thay.
Jaisse aaj tum ho, Elliot.
Lekin main tumhein bachaonga.
tum log aisse kyun milte ho ek dusre se?
Tumhein O-Megz wala hacker group yaad hai?
FBI ne un ke leader ko pakarliya tha aur
6 logon ko jail jana para tha.
Pata hai woh kaisse pakre gaye thay?
Un ke computer ke zarye pakra,
sab ko dhoond liya email ke zarye VPN, chat messages, texts.
Sirf ek bande ki wajah se sab pakre gaye.
- Yeh kehlata hai... - Central point of failure.
Bilkul.
Har waqt computer hi isstimal karte rehte the...
Yeh na jante huwe ke sirf ek hello bolne par woh
ek dusre ko kitna khatre mein dal rahe hain
Yahan ka usul hai ke...
Jo hoga yahan hoga,
aur sirf yahin hoga.
Yahan se bahir jaate hi kam khatam aur andar aate hi shuru.
Aur iss tarah...
Hum pakre nahin jayeinge.
To phir aapas main rabta kaisse karte ho tum log?
Hum karte hi nahin.
Bas aana jana laga rehta hai, jab mauka milta hai kaam karlete hain.
Un pe bharosa kaisse karte ho?
Main unhein bas ek mashk karne ko deta hoon.
Agar yeh woh kar pate hain,
tou hum sath kaam karte hain.
- Agar nahin kar paate tou... - Kal raat DDoS jo tha...
Tum mujhe azma rahe thay.
Tum ne ek mansubey ka zikar kiya tha.
Kiya mansuba tha?
Woh baad ki baat hai.
Main tumhein filhal yeh jagah dikhana chahta tha.
CPU ke bagair kaam kaisse karoge.
Main pagal hogaya hoon.
Main pagal hoon na? Kyunke aisa nahin ho sakta.
Yeh ek wehem hai. Yeh wehem hai na? Abay yar
mujhe shayed koi dimagi masla hogaya hai.
Kiya main waqeyi pagal hochuka hoon?
Nahin. Nahin. Main kal raat gaya tha kam par.
Woh sab waqeyi huwa hai. Angela ne bulaya tha mujhe. Main AllSafe gaya tha.
Evil Corp ke servers mein masla agaya tha.
Yehi sachai hai bas, koi wajah nahin hai.
Janta hoon. Janta hoon mujhe andaza hai ke main ek
khayali shakhs se baatein kar raha hoon,
lekin tum tou mere apne banaye huwe ho.
Baqi kuch mera nahin hai.
Khuda ka shukar hai tum aakhir aa hi gaye.
Main bas Starbucks main jaake intizar karne wali thi.
Tum ek burey mohalle mein rehte ho.
Jaante ho na?
Bilkul janta hoon.
Kya tum kuch nasha karke...
apni pasandeeda film dekhna chahte ho?
Kal raat tou tum ne humein bacha liya.
Mujhe tou laga ke Gideon mujhe nikal dega kaam se.
Tum thay kahan?
Mujhe laga tum so rahe hoge.
Han... Haan train mein aankh lag gayi thi meri.
Yeh tou saaf saaf jhoot lag raha hai.
Magar jo bhi hai. Abhi mujhe iss baare mein baat nahin karni.
To phir chalein kiya?
Mujhe Qwerty ki yaad arahi hai.
Umeed hai us ko mujhse abhi bhi pyar hoga.
Abey yar.
Mujhe nahin pata yeh yahan kya kar rahi hai, theek hai?
Ek minute do, main issey abhi yahan se nikalta hoon.
Koi baat nahin.
Yeh tou bohot achi baat hai.
- Main khush hoon tumhare liye, Elliot. - Nahin aisa kuch nahin hai.
Haan tou shayed aisa hoona chahye na? Yeh tou achi baat hai ke tum...
Kisi ke sath ho.
Chalo peer ko milte hain.
Hum film phir kabhi dekh lenge.
- Waada karti hoon, theek hai? - Theek hai.
Maze karo.
Elliot?
Abey yar. Aaj budh hai kiya?
- Shayla. - Mujhe apni gaari hatani hai.
Shayla.
Yahan se jao.
Foran.
Mr. Robot ka kahin bhi zikar nahin hai.
FSociety ka bhi koi zikar nahin hai.
Hacker board pe kuch bhi nahin hai.
Na hi IRC, forum, blog. Kisi ne kuch nahin suna un ke baare mein.
13 saal se yeh jayedad Fun Society Amusement ki hai.
Derh saal pehle malik ko qatal kardiya gaya tha.
Tab se yahan ka koi malik nahin hai.
Iss se pehle ki malkiyat ka record tou na hoone ke barabar hai.
Yeh aadmi bohot hoshyar hai.
Bohot ziada.
In ke network ki IP, DAT file mein hai.
Yeh un ke khilaf kafi suboot hai.
Tum chahte kya ho, Mr. Robot?
Baat suno.
Tumhara boss kahan hai?
Acha ab bakwaas na karo.
Humein root directory kab isstimaal karne do ge?
Kiya?
Baatao na yaar.
Woh rootkit main ne banayi thi.
DAT file main Colby ki IP dalna baqi hai abhi bhi.
Kamina.
Elliot!
Achi khabar hai.
Twinkies ka akhri bag mil gaya mujhe, Grisstedes se.
Tumhein chahye?
Us ne kamina kaha mujhe.
Haan yaar, Darlene aissi hi hai.
Arey...
Tumhein ferriss wheel pasand hai kiya?
Kitna khubsuraat nazara hai.
Jante ho jitna upar jao utna acha lagta hai.
Mujhe bohot pasand hai yahan ana.
Tumhein acha laga?
Main baatane aya hoon ke main tumhein police ke hawale karne wala hoon.
Main police ko sari malumat de doonga...
Main baatata hoon ke tum yahan aaye kyun ho.
Tum yahan aaye ho kyunke tumhein pata hai ke iss dunya main kuch garbar hai.
Kuch aisa jo tumhein samajh nahin araha.
Lekin...
Jiss ka tum pe ikhtiyar hai, un ka har us cheez pe hai jin ki tumhein fikar hai,
Kiya matlab hai tumhara?
Paisa.
Jab se gold standard khatam huwa hai, paisse ki woh qadar nahin rahi.
Khayali hogaya hai ab sab.
Software. Hamari dunya ka operaating system.
Aur Elliot, hum bohot qarib hain, us khayali haqeeqat ko khatam karne mein.
Socho zara iss baare main.
Kiya hoga agar tum ek puri company band karwa do?
Ek aisse company, jiss ka dunya ki maeshat main itna ehem hissa hai ke...
Jiss ka aisse band hojana koi soch bhi nahin sakta.
Tum ek aur maaliyati bohraan lana chahte ho
jaisse ek pehle aaya tha, magar us se bhi badtar.
Main aisa kyun karna chahunga?
Sab apni daulat kho denge.
Agar main tum se kahoon ke iss company ka
70 feesad hissa credit industry mein hai?
Agar hum bilkul theek se un ke data centre ko hack karein tou,
hum ek ek kar ke un ka server delete kar sakte hain...
- Pure backup ke sath. - Aise tou pura...
Qarz ke record delete ho jayeinge.
Har credit card, udhaar aur girwi saman ka record,
bilkul saaf hojayega.
Qarz wapis lena namumkin hojayega.
Pura record khatam hojayega.
Daulat baantne ka...
Sab se bara waqeya.
Evil Corp.
Sab se bari company.
Issi liye tum ne mujhe chuna.
Kyunke main AllSafe main kaam karta hoon.
Kal...
Kal... FBI aur U.S. Cyber Command AllSafe aayenge.
Tum...
Woh DAT file tabdeel karoge
aur us main Colby ke terminal ki IP daaloge.
Terry Colby?
Tum us ko phasana chah rahe ho?
Koi yaqeen hi nahin karega.
Main us se mil chuka hoon, woh jahil hai bilkul.
Haan tou FBI bhi tou hai.
Agar un ko aisa bhi lagta hai ke us ne nahin kiya
woh yeh keh denge ke us ne kisi se aisa karwaya hai.
Haan, aur woh bas jail chala jayega.
Iss se kiya faida hoga?
Aisi company ko ek waar se nahin mara jata.
Kyunke yeh bohot ziada pheli huwi hai.
Un ko tukrey tukrey karke mara jata hai.
Aur jaise hi yeh khatam hona shuru hogayi,
Us ka har cheez pe ikhtiyaar bhi khatam hota jaega.
Tum ho kon?
Waqt aane par baata doonga.
Filhaal...
Tumhare paas pehle hi bohot kuch hai sochne ko.
Tumhein DAT file tabdeel kar ke...
Us main Colby ki IP daalni hogi?
Agar aisa karte ho tou...
Aisa inqilaab aaye ga jo iss dunya ne aaj tak nahin dekha huwa hoga.
Haan tou,
kiya report hai phir?
Sir...
Agar aap apne agenda ke pehle safhe par nazar daalenge tou...
Tum ho na jiss ne hack hoone se bachaya tha?
Pata hai, meri company ke tajziya karon ne mujhe baataya ke yeh kafi mushkil tha.
Agar dekha jayega tou,
iss hack se humein kaafi nuqsaan ho sakta tha tou...
Acha kaam kiya tum ne.
Acha.
Humein apni account executive, Angela se shuruwaat karni chahye.
Humein hack ke baare main
jumma ki raat ko 2:07 baje pata chala.
Yaani ke hafte ko?
Maaf kijiye ga, bilkul.
Matlab, hafte ki subah.
Acha theek hai, Angela hum yahan aaye hi issi liye hain.
Takniki baatoun ke liye.
Sahi.
Bilkul.
Acha tou yeh daftar 2:35 baje pohncha aur main ne...
Ek minute ruko.
Yeh tou hack shuru hoone ke taqreeban aadhe ghante baad aya.
Kisi ne foran apne laptop se kuch kyun nahin kiya?
- Aisa karna protoucol ke mutabiq... - Aisa karna nuqsaan deh ho sakta hai,
Agar koi terminal se hack kar leta.
Hoshyari...
issi main thi ke kisi ko bulaya jaye,
Taake woh ek mehfooz line se log kar saken.
Bilkul.
- Aur phir Lloyd jo hai woh... - Baat... baat suno,
ruko zara.
Jante ho, mujhe...
Yeh nazara hamesha se pasand hai.
Chalo ab woh chali gayi hai tou...
Dobara shuru karte hain.
Angela ko kyun bhej diya?
Wo iss sab ke baare main ziada janti hai.
Us ki zaruraat nahin hai. Humein filhal,
abhi tum jaison ki zarurat hai.
Chalo ab thora jaldi yeh maamla hal karo,
kyunke main yahan beth kar...
Ek hi cheez ko 20 minute tak nahin dekh sakta.
Theek hai, tou yeh kiya kis ne? Itna mushkil hai kiya pata lagana?
Kis ne kiya yeh?
Mujhe rootkit ki file mili hai bohot sari mukhtalif IP ke sath.
Decrypt karne ke baad, pata chal jayega ke kon hack karne ki koshish kar raha tha.
19 din hogaye.
Koi khabar, koi giriftaari, koi inqilaab, kuch bhi nahin.
Koi FBI, Colby aur Evil Corp nahin.
Mr. Robot ki koi khabar nahin.
Na hi Fsociety.
Mujhe apna dehan baatane ki zaruraat hai.
- Hello. - Hello, Sam baat kar raha hoon.
E Bank ke security fraud department se.
Mujhe afsos ke sath aap ko yeh baatana par raha hai ke
aap ka account hack ho chuka hai.
- Kiya? Kaisay? - Aap ko kuch baatane se pehle main
aap se kuch malumat ki tasdeeq karna chahunga.
Kiya aap abhi bhi 306 Hawthorne Avenue pe rehte hain?
Haan. Apartment 2C.
Theek hai. Aur aap ka security wala sawal, pasandeeda baseball team?
Yankees. Mujhe nahin lagta yeh mera security sawal hai...
- Aur aap ke paltu janwar ka naam? - Flipper.
Meri kis se baat horahi hai? Kiya main aap ka naam aur number jaan sakta hoon?
In tafseelaat aur dictionary brute-force attack ke sath
mere program ko do minute lagenge iss ka password hack karne main.
Main un ke jaisa hoone ke liye kuch bhi karloon...
Aise zindagi guzarne ke liye,
Maasumon ki tarah.
Yahi jawaaz hai iss sab ka.
Taake un ki umeedon ko chot na pohnche.
Un ko mehfooz rakhne ke liye.
Nahin yaar. Yeh koi mushkil password thori rakh sakta hai.
Inhi tafseelat se kuch banna chahye tha password.
Main kuch galat kar raha hoon. Main kuch galat kar raha hoon.
Iss ka asal naam Micheal Hansen nahin hai.
Chalo. Idhar aao.
Lenny Shannon?
Micheal Hansen?
Aaj kis naam se ghum rahe ho?
- Tum Krissta se milna chor do. - Yeh kiya bakwas hai?
Tum usey chordo ge. Aur aaj ke baad us se kabhi mat milna.
Tum tou woh hi ho jiss ne mera phoone isstimaal kiya tha.
Tum apni biwi ko dhoka de kar 7 dusri aurtoun ke sath reh chuke ho.
Mere paas har baat ka digital suboot hai.
Ashley Madisson, jaali Facebook page aur internet pe aisse waisi site.
Sab kuch hai mere paas.
Aur agar tum ne Krissta se milna nahin chora tou...
Tumhari biwi ke sath sath police ko bhi sab baata doonga.
- Police ko? - Haan tum 15 saala
larki ke saath bhi reh chukey ho.
15 saal wali baat tou jhoot hai,
lekin issey waisse bhi kam umar larkiyan pasand hain,
tou jhoot bolne main mushkil nahin huwi.
Lekin main aisa kuch nahin karoonga,
agar tum Krissta ko chordo tou.
Aaj raat hi.
Theek hai.
Tum usey sab sach bhi baataoge.
Ke tum shadi shuda ho, apni biwi ko dhoka dete ho aur
tawaefon ke sath ghumte ho.
Ke tum Krissta ke sath sirf waqt guzar rahe thay.
Kyun?
Usey bohot dukh hoga.
Usey lagta hai ke...
Hum ek dusre se pyar karte hain.
Yahi wajah hai Krissta ko baatane ki, taake
woh mustaqbil main tum jaison se dur rahe.
Us ki pasand waisse hi ajeeb si hai.
Agar tum ne jhoot bola us ko tou mujhe pata chal jayega.
To kuch chupana mat.
Aur ek aur baat...
Main kuch lena chahta hoon tum se.
Ajao.
Tum mujhe ache lagte ho Flipper.
Kiya baat hai tumhari.
Main janta hoon ke jo kuch main hack karta hoon woh theek nahin,
magar log kisi na kisi tarah majboor kar dete hain.
Micheal Hansen ka bhi baqiyon ke sath naam likha jayega.
Mere digital qabrastan main hamesha ke liye dafan.
Us ki ankhoon main bohot mayusi hai.
Micheal ne iss ko baata diya tha. Yeh sari raat royi hai.
Aur ab udas hojayegi bohot.
Main iss ko udas nahin dekh sakta.
Aap theek hain?
Maaf karna.
Aage bolo.
Angela ko lagta hai ke Evil Corp meeting main sab meri wajah se huwa.
Main kiya karun? Main us se baat karna chahta hoon.
Tum ne khud hi apne sawal ka jawab de diya.
Baat karo us se.
Woh mere kisi text ya email ka jawab nahin de rahi.
To us ke paas chale jao.
Us se kaho ke tum zaruri baat karna chahte ho.
Baat karna bohot zaruri hai, Elliot.
Logon se milna julna.
Yehi zaruri hai tumhare liye filhal.
Suno.
Kiya hum...
Kiya hum baat kar sakte hain?
Kiya hai?
Tum mujh se baat nahin kar rahi.
Tum ne meeting ke baad mujh se baat nahin ki.
Main tum se baat nahin karna chahti,
kyunke mujhe sharmindgi hoti hai...
Jab bhi us meeting ke baare main sochti hoon.
Theek hai?
Koi baat nahin. Main theek hojaongi.
- 3 hafte ho chuke hain. - Main masroof hoon.
Tum bas mujhe nazar andaz karti rahogi?
Tumhein koi zaruraat nahin thi mere liye safai dene ki.
Janti hoon ke tum sirf madad karna chahte thay, aenda aisa kabhi nahin karna.
Agar main haar bhi rahi hoon...
Mujhe haarna dena,
Theek hai?
Pareshan mat ho.
Bas bol do.
"Theek hai."
Theek hai.
Elliot.
FBI ke mutabiq Colby ne ya tou hacking group se madad li ya phir
un ke sath mil kar kaam kiya taake
woh apne muahide ke muzakiraat ke dauran dabao daal sake.
Bohot hi taweel tehqeeqat ke baad,
FBI ke zaraye ke mutabiq...
Hacking Colby ke terminal se bhi huwi thi.
Kaam hogaya, kaam hogaya, kaam hogaya, kaam hogaya.
Janab,
Gaari main bethein.
Sir.
Gaari main bethein foran.
Pehle aap.
Chalye, janab.
Janab, aage barhein.
Kiya haal hai Elliot.
Yaar yeh sab tumhein bhi nazar araha hai na?